Pegasus मामला: राहुल बोले- PM पर न्यायिक जांच होनी चाहिए, गृहमंत्री इस्तीफा दें
पेगासस जासूसी कांड में कांग्रेस सांसद राहुल गांधी ने केंद्रीय गृहमंत्री अमित शाह के इस्तीफे और मामले की न्यायिक जांच की मांग की है।
नई दिल्ली: पेगसस कथित जासूसी मामले को लेकर आज भी संसद में हंगामा होने के पूरे आसार हैं। इससे पहले कांग्रेस सांसद राहुल गांधी ने संसद परिसर में बड़ा बयान दिया है। राहुल ने कहा कि पेगसस का इस्तेमाल लोकतंत्र के खिलाफ हुआ। उन्होंने कहा कि पीएम पर न्यायिक जांच होनी चाहिए और गृहमंत्री अमित शाह को इस्तीफा देना चाहिए।आपको बता दें कि संसद के दोनों सदनों में कथित जासूसी और किसानों की मांग को लेकर विपक्ष आज फिर से सरकार को घेरने की कोशिश करेगा लेकिन सबकी निगाहें आज राज्यसभा पर रहने वाली हैं जहां टीएमसी सांसद शांतनु सेन को लेकर सरकार प्रस्ताव ला सकती है।